**ხარაგაულის მუნიციპალიტეტის საკრებულოს 2017 წლის 31 იანვრის რიგგარეშე სხდომის**

 **ოქმი #4**

**დაბა ხარაგაული 2017 წლის 31 იანვარი**

**სხდომას თავმჯდომარეობდა საკრებულოს თავმჯდომარე -** მანანა ბარბაქაძე

**სხდომას ესწრებოდნენ საკრებულოს წევრები:**  კ. გოგსაძე, რ. შერგელაშვილი, გ. ლაცაბიძე, თ. ავალიშვილი, ქ.ზუმბაძე, შ. ლურსმანაშვილი , ვ. თავზარაშვილი, ბ. ფოცხვერაშვილი, გ. გოლუბიანი, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ი. მაღრაძე, მ.ტალახაძე, მ. გელაშვილი,დ. ლურსმანაშვილი, დ. კიკნაძე, ვ. ბუაჩიძე, ო. გაგოშიძე, გ. გრიგალაშვილი, ლ. აბაშიძე.

 სულ 24 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე- საკრებულოს აპარატის მთავარი სპეციალისტი იურიდიულ საკითხებში**

**ლ. გელაშვილი-** საკრებულოს თავმჯდომარის თანაშემწე,

**მუნიციპალიტეტის გამგეობის წარმომადგენლები:**

**არჩილ მაღრაძე -** მუნიციპალიტეტის გამგებლის პირველი მოადგილე,

**მალხაზ ფხალაძე -** მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი,

**კ. გოლუბიანი** -მუნიციპალიტეტის გამგეობის ადმინისტრაციული სამსახურის უფროსი,

**საინფორმაციო საშუალებათა წარმომადგენლები:**

**თ. მაღრაძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ ჟურნალისტი,

**მ. ბაბლიძე -** მუნიციპალიტეტის გამგეობის ადმინისტრაციული სამსახურის თანამშრომელი საზოგადოებასთან ურთიერთობის საკითხებში,

**ლ.ნიქაბაძე -** მუნიციპალიტეტის გამგეობის ადმინისტრაციული სამსახურის თანამშრომელი საზოგადოებასთან ურთიერთობის საკითხებში

სხდომის თავმჯდომარემ საკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 24 წევრი

მომხრე 24

წინააღმდეგი 0

დღის წესრიგი მიღებული იქნა ( თან ერთვის).

 **დღის წესრიგი**

**1. ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

 **მომხს: მალხაზ ფხალაძე**

**მოისმინეს:**  მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითზე - **ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე** (თან ერთვის).

 **აზრი არ გამოთქვეს:**

**ლ. აბაშიძე -** კითხვით მიმართა მომხსენებელს თუ რატომ იქნა საკრებულოს მიერ მოწონებული პროექტებიდან ბჭინევის გზის რეაბილიტაცია და რატომ არ სრულდება შშმ პირებისათვის დღის ცენტრის რეაბილიტაციასთან დაკავშირებით დაპირება?

 **მ.ფხალაძემ-** უპასუხა რომ აღნიშნული სამუშაოების ჩატარება დაგეგმილია მომავალი წლისათვის.

**გ.ლაცაბიძემ** - აღნიშნა, რომ გოლათუბანი არის მაღალმთიანი სტატუსის მქონე სოფელი, იყო ჩასმული 800 მეტრი გზის რეაბილიტაცია და ისიც ამოიღეს, არ არის სწორი საკრებულოს მიერ მიღებული გადაწყვეტილება უნდა სრულდებოდეს და მისი შეცვლა ჩვენს გარეშე არ უნდა ხდებოდეს, მანვე მიმართა სხდომის თავმჯდომარეს, რომ ერთხელ მაინც შეესწავლათ საკითხი საკრებულოს მიერ მიღებული დადგენილებების შესრულების მდგომარეობის შესახებ.

**მ. გელაშვილმა** აღნიშნა, რომ კარგია, ბაღის შენობის რეაბილიტაცია ჩაისვა, მაგრამ აუცილებელი იყო გზის გათვალისწინებაც.

**მ. ფხალაძემ** უპასუხა, რომ მიმდინარეობს 8 კმ. გზის პროექტირება და გამგებელი ფიქრობს მ.გ.ფ. თანამშრომლობას აღნიშნული საკითხთან დაკავშირებით.

**მ. ბარბაქაძემ** აღნიშნა, რომ 2016 წლის 7 ნოემბერს 25 პროექტი მოვიწონეთ 25 პროექტიდან 4 პროექტი გადაგზავნილია მუნიციპალური განვიტარების ფონდში, წიფის დეპუტატის თხოვნა იყო წიფა არ ამოგვეღო ნუსხიდან, მაგრამ გამგებლის განმარტებით ვუნაიდან იქ გადის ცენტრალური ტრასა გოლათუბანის იქნებ მოხდეს რომელიმე პროექტში.

**თ. ავალიშვილმა** დაასვა წინადადება იმის სესახებ, რომ ხომ არ იქნებოდა უკეტესი ამ ეტაპისატვის პარკის რეაბილიტაცია გადაგვედო ესტრადის შეკეთებამდე და მომავალში ერთად მოგვეხდინა რეაბილიტაცია, რადგან გაკეთებული ისევ დაზიანდება და ეს თანხა მოგვეხმარებია დაბის დაზიანებული ქუჩების მოასფალტებისათვის.

ბ. ფოცხვერაშვილმა კითხვით მიმართა მომხსენებელს ძირულა ჩუმათელეთის გზის პროექტირებასთან დაკავშირებით,

**მ. ფხალაძემ** უპასუსა, რომ პროექტირება დაწყებულას და სექტემბერში დამთავრდება, პროექტირებას ახდენს საგზაო დეპარტამენტი.

სხდომის თავმჯდომარემ საკრებულოს წევრებს გააცნო საკრებულოს განკარგულების პროექტი და კენჭის ყრაზე დააყენა საკითხი

კენჭის ყრაში მონაწილეობას იღებდა საკრებულოს 24 წევრი,

მომხრე 18,

წინააღმდეგი 5,

კენჭისყრაში მონაწილეობა არ მიუღია 1 წევრს.

**საკრებულომ გადაწყვიტა:** განკარგულება მიღებული იქნეს (თან ერთვის).

კენჭის ყრის შედეგებზე კომისიის დასაკვნა თან ერთვის.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

 საკრებულოს თავმჯდომარე მანანა ბარბაქაძე